Hotărârea Tribunalului din 10 aprilie 2024 – IB/EUIPO
(Cauza T-38/23)1
(„Funcție publică – Funcționari – Invaliditate totală și permanentă – Refuzul de a relua procedura de invaliditate – Articolul 266 TFUE – Decizie adoptată în executarea unei hotărâri a Tribunalului – Măsuri pe care le presupune executarea unei hotărâri de anulare – Procedură disciplinară – Revocare – Răspundere”)
Limba de procedură: franceza
Părțile
Reclamantă: IB (reprezentant: N. de Montigny, avocată)
Pârât: Oficiul Uniunii Europene pentru Proprietate Intelectuală (reprezentanți: A. Lukošiūtė, E. Lekan și D. Botis, agenți, asistați de B. Wägenbaur, avocat)
Obiectul
Prin acțiunea întemeiată pe articolul 270 TFUE, reclamantul solicită în esență, în primul rând, anularea deciziei Oficiului Uniunii Europene pentru Proprietate Intelectuală (EUIPO) din 11 aprilie 2022 adoptată în executarea Hotărârii din 13 octombrie 2021, IB/EUIPO (T-22/20, EU:T:2021:689), precum și, în măsura în care este necesar, a deciziei din 2 noiembrie 2022 de respingere a reclamației împotriva deciziei din 11 aprilie2022, în al doilea rând, cu titlu principal, repararea prejudiciului suferit ca urmare a acestei decizii sau, cu titlu subsidiar, obligarea EUIPO să reia procedura de invaliditate și, în al treilea rând, ca al treilea medic din comisia pentru invaliditate să fie desemnat din oficiu.
Dispozitivul
Anulează Decizia Oficiului Uniunii Europene pentru Proprietate Intelectuală (EUIPO) din 11 aprilie 2022 adoptată în executarea Hotărârii din 13 octombrie 2021, IB/EUIPO (T-22/20).
Obligă EUIPO la plata către IB, pentru prejudiciul moral suferit, a sumei de 4 000 de euro.
Respinge acțiunea cu privire la restul motivelor.
Obligă EUIPO să suporte, pe lângă propriile cheltuieli de judecată, pe cele efectuate de IB, precum și sumele avansate de casieria Tribunalului cu titlu de asistență judiciară.
____________
1     JO C 223, 26.6.2023.